റോയൽ ദേശീയോദ്യാനം

കിഴക്കൻ ആസ്ത്രേലിയയിലെ ന്യൂ സൗത്ത് വെയിൽസിലുള്ള സതർലാന്റ് ഷയറിൽ, സിഡ്നിക്കു തെക്കായി സ്ഥിതിചെയ്യുന്ന ദേശീയോദ്യാനമാണ് റോയൽ ദേശീയോദ്യാനം (ഗ്രാമ്യഭാഷയിൽ നാഷോ അല്ലെങ്കിൽ ദി റോയൽ ). ലോഫ്റ്റസ്, ഓറ്റ്ഫോർഡ്, വാട്ടർഫാൾ എന്നീ പ്രദേശങ്ങൾക്കു സമീപത്തായി, സിഡ്നിയിൽ നിന്നും ഏകദേശം 29 കിലോമീറ്റർ അകലത്തായുള്ള ഈ ദേശീയോദ്യാനം 151 ചതുരശ്രകിലോമീറ്റർ  പ്രദേശത്തായി വ്യാപിച്ചുകിടക്കുന്നു. 

ലോകത്തിലെ തന്നെ രണ്ടാമത്തെ ദേശീയോദ്യാനവും പേരിനോടൊപ്പം ദേശീയോദ്യാനം എന്നുള്ള ആദ്യത്തേതുമാണ് ഇത്. ന്യൂ സൗത്ത് വെയിൽസിന്റെ താത്ക്കാലിക തലവനായിരുന്ന സർ ജോൺ റോബർട്ട്സണാണ് ഇത് ആരംഭിച്ചത്.   1879 ഏപ്രിൽ 26 ന് ഇത് ഔപചാരികമായി വിജ്ഞാപനം ചെയ്യപ്പെട്ടു. Kim Allen Scott, 2011 "Robertson’s Echo The Conservation Ethic in the Establishment of Yellowstone and Royal National Parks" Yellowstone Science 19:3 ഇതിന്റെ യഥാർത്ഥ നാമം ദേശീയോദ്യാനം എന്നായിരുന്നു എന്നാൽ 1954 ടൂറിന്റെ കാലയളവിൽ ആസ്ത്രേലിയയിലെ രാജ്ഞിയായിരുന്ന എലിസബത്ത് II, ട്രെയിനിൽ ഇതുവഴി കടന്നുപോയപ്പോൾ 1955 ൽ ഇതിനെ പുനർനാമകരണം ചെയ്തു. 

2006 ഡിസംബറിൽ ആസ്ത്രേലിയൻ നാഷനൽ ഹെറിറ്റേജ് ലിസ്റ്റിൽ ഈ ദേശീയോദ്യാനത്തെ ഉൾപ്പെടുത്തി. 

 ഇതും കാണുക 
 ന്യൂ സൗത്ത് വെയിൽസിലെ സംരക്ഷിതപ്രദേശങ്ങൾ
 സിഡ്നിയുടെ ഭൂമിശാസ്ത്രം

 അവലംബം 

വർഗ്ഗം:ഐ.യു.സി.എൻ. വർഗ്ഗം II
വർഗ്ഗം:ന്യൂ സൗത്ത് വെയ്ൽസിലെ ദേശീയോദ്യാനങ്ങൾ